wickkiey/tamil-wikipedia-chunked huggingface dataset:
# நிறுவன மேம்பாடு

## கண்ணோட்டம்

### அமைப்பின் முழுதான எதிர்காலப் பார்வை

OD ஒரு மொத்த அமைப்பைக் கையாள்கிறது - நிறுவனம் அதன் தொடர்புடைய சூழல் உட்பட - அதாவது துணை அமைப்பு, அல்லது அமைப்புகள், துறைகள், பணிக்குழுக்கள் அடங்கிய மொத்த அமைப்பின் சூழலில் ஆய்கிறது. அமைப்புகளின் பகுதிகள், எடுத்துக்காட்டாக தனியர்கள், முரண்கள், கட்டமைப்புகள், விதிமுறைகள், மதிப்புகள், ஆக்கங்கள் வழமையாக ஒன்றையொன்று சார்ந்திருத்தல் கொள்கைநிலையில் கருதப்படுவதில்லை - ஒரு அமைப்பின் ஒரு பகுதியில் ஏற்படும் மாற்றம் மற்ற பகுதிகளையும் தாக்கிறது என்பது முழுமையாக ஏற்கப்பட்டுள்ளது. இவ்வாறு நிறுவன் வளர்ச்சித் தலையீடுகள் மொத்தப் பண்பாட்டிலும் அமைப்புகளின் பண்பாட்டுச் செயல்முறைகளிலும் கவனம் செலுத்துகின்றன. நிறுவனங்களிலும் குழுக்களிலும் உள்ள தனியர்களின் பொருத்தமான நடத்தை பொதுவாக ஆளுமைசார் தாக்கங்களின் விளைவாக இருப்பதால் குழுக்களிலும் கவனம் செலுத்தப்படுகிறது.  
*தன்மேலாண்மை* பணிக்குழுக்கள் ஒரு பணிக் குழுவின் உறுப்பினர்கள் தங்கள் பணியின் அனைத்து கூறுகளையும் கையாளவும் கண்காணிக்கவும் வழிவிடுகின்றன. பணியமர்த்தலில், புதிய ஊழியர்களை அமர்த்தல் முதல் எப்போது ஓய்வு எடுக்க வேண்டும் என்பதை தீர்மானித்தல் வரையிலுமான. தன்மேலாண்மை பணிக் குழுக்களின் தொடக்கநிலைப் பகுப்பாய்வு, பின்வரும் நடத்தை பண்புகளை வழங்கியது ( ஏக்மன், 1986)  
- ஊழியர்கள் தங்கள் வேலையின் விளைவுகளுக்குத் தனிப்பட்ட பொறுப்பை ஏற்றுக்கொள்கிறார்கள்.
- ஊழியர்கள் தங்கள் சொந்த செயல்திறனைக் கண்காணித்து , தங்கள் இலக்குகளை எவ்வளவு சிறப்பாக அடைகிறார்கள் என்பது குறித்த கருத்துக்களைப் பெறுகிறார்கள்.
- ஊழியர்கள் தங்கள் செயல்திறனையும் பிற குழு உறுப்பினர்களின் செயல்திறனையும் மேம்படுத்த தேவைப்படும்போது சரியான நடவடிக்கை எடுக்கிறார்கள்.
- ஊழியர்கள் தங்கள் வேலையைச் செய்யத் தேவையானவை இல்லாதபோது நிறுவனத்திடமிருந்து வழிகாட்டுதல் உதவியையும் வளங்களையும் நாடுகிறார்கள்.
- ஊழியர்கள் தங்கள் பணிக்குழு உறுப்பினர்கள் மற்றும் பிற குழுக்களில் உள்ள ஊழியர்களுக்கு வேலை செயல்திறனை மேம்படுத்தவும் , ஒட்டுமொத்த நிறுவனத்தின் ஆக்கத்திறனை மேம்படுத்தவும் உதவுகிறார்கள்.
# நிறுவன மேம்பாடு

## கண்ணோட்டம்

### நிறுவனத்தின் தற்புதுப்பித்தல்

நிறுவன வளர்ச்சிப் பயிற்சியாளர்களின் இறுதி குறிக்கோள் " வாடிக்கையாளர் அமைப்பை விட்டு வெளியேறி, கருவிகள், நடத்தைகள், அணுகுமுறைகள்வழி, நிறுவனத்தின் நலவிருப்பு நிலையைக் கண்காணிக்கவும் , அதன் சொந்தப் புதுப்பித்தலையும் வளர்ச்சியையும் நோக்கிய, சரியான நடவடிக்கைகளை எடுக்கவுமான ஒரு செயல் திட்டமே ஆகும். இது ஒரு ஒழுங்குமுறை, திருத்தும் பொறிமுறையாக பின்னூட்டக் கருத்துடன் ஒத்துப்போகிறது.  
தனியரின் வளர்ச்சியில் கவனம் செலுத்தும் அதேவேளையில், தலைமைசார் மேம்பாட்டுத் திட்டங்களில் கூடுதல் கவனம் செலுத்தி, தலைமைசார் மேம்பாட்டு ஆய்வுடன் நிறுவனச் செயல்திறனை ஆய்வு செய்தலும் நிறுவன செயல்திறன் மேம்படுத்துதலும் வளர்ந்துள்ளன. காண்க, தலைமை வளர்ச்சி தொடர்பான உணர்ச்சிசார் நுண்ணறிவு.
# நிறுவன மேம்பாடு

## நிறுவனங்களைப் புரிந்து கொள்ளுதல்

நிறுவனங்களைப் புரிந்துகொள்வதற்கு ஆறு படிம வகைமைகளை வெய்சுபோர்ட்டு முன்வைக்கிறார்.  
1. நோக்கங்கள்ஃ நிறுவனத்தின் நோக்கம் மற்றும் நோக்கம் மற்றும் இலக்கு ஒப்பந்தங்கள் குறித்து நிறுவனத்தின் உறுப்பினர்கள் தெளிவாக உள்ளனர் - மக்கள் அமைப்பின் நோக்கத்தை ஆதரிக்கிறார்களா.
1. கட்டமைப்புஃ நிறுவனத்தின் பணிகள் எவ்வாறு பிரிக்கப்படுகின்றன நோக்கம் மற்றும் உள் கட்டமைப்புக்கு இடையே போதுமான பொருத்தம் உள்ளதா என்பது கேள்வி.
1. உறவுஃ தனிநபர்களுக்கிடையேயான தொடர்புகள் , வெவ்வேறு பணிகளைச் செய்யும் அலகுகள் அல்லது துறைகளுக்கு இடையேயான தொடர்புகள் மற்றும் மக்கள் மற்றும் அவர்களின் வேலைகளின் தேவைகளுக்கு இடையேயான தொடர்பு.
1. வெகுமதிகள்ஃ நிறுவனம் முறையாக உறுப்பினர்களுக்கு வெகுமதி அளித்த அல்லது தண்டித்தவற்றுக்கு இடையிலான ஒற்றுமைகளை ஆலோசகர் கண்டறிய வேண்டும்.
1. தலைமைத்துவம் - மற்ற பெட்டிகளுக்கு இடையில் வீழ்ச்சிகளைக் கவனித்து அவற்றுக்கிடையே சமநிலையை பராமரிப்பதாகும்.
1. பயனுள்ள வழிமுறைஃ உயிர்வாழவும் செழிக்கவும் நிறுவனம் என்ன செய்ய வேண்டும் - திட்டமிடல் கட்டுப்பாடு பட்ஜெட் மற்றும் பிற தகவல் அமைப்புகள் போன்ற நடைமுறைகள்.
# நிறுவன மேம்பாடு

## நிறுவனங்களைப் புரிந்து கொள்ளுதல்

### நவீன வளர்ச்சி

அண்மைய ஆண்டுகளில் , நவீன நிறுவனங்களில் மாற்றத்தை நிர்வகிப்பதில் நிறுவன வளர்ச்சியின் பொருத்தத்தைப் பற்றி ஆழமான கேள்விகள் எழுந்துள்ளன. இந்தத் துறையின் மீள் கண்டுபிடிப்புகளுக்கான தேவை, அதன் நிறுவனர்களில் சிலரும் கூட உய்யநிலையில் விவாதிக்கும் ஒரு தலைப்பாக மாறியுள்ளது.  
மீள்கண்டுபிடிப்புக்கும் மாற்றத்திற்குமான இந்த அழைப்புடன் , அறிஞர்கள் நிறுவன வளர்ச்சியை உணர்ச்சிசார் அடிப்படை நிலைப்பாட்டில் இருந்து ஆராயத் தொடங்கியுள்ளனர். எடுத்துகாட்டாக, தெகிலெர்க்கு (2007) உணர்ச்சி எப்படி அதிர்ச்சி செயல்திறனை எதிர்மறையாகக் கட்டுபடுத்துகிறது என்பதைப் பற்றி எழுதுகிறார். வெளிவாயிலளிணைப்புப்பணிகள் இணைப்புகள் சீரமைப்புசார் தொடர்மாற்றங்களால் தனியுரிமை மீதான படையெடுப்புகளும் துன்புறுத்தலும் தவறான ம் அதிகாரப் பயன்பாடும் பல ஊழியர்களின் செயல்திறனைக் குறைப்பதற்கு வழிவகுக்கும் அத்துமீறல் சார்ந்த உணர்ச்சிகளைப் பெறுகிறார்கள். கவலையும் அச்சமும் கொள்கிறார்கள். தி கிளார்க்கு (2007) அதிர்ச்சியைக் குறைப்பதற்கும் செயல்திறனை மேம்படுத்துவதற்கும், நிறுவன வளர்ச்சிப் பயிற்சியாளர்கள் முதலில் அதிர்ச்சி நிலவுதலை ஒப்புக் கொள்ள வேண்டும் என்று பரிந்துரைக்கிறார். இதை அடைவதற்கான ஒரு வழிமுறை என்னவென்றால் , ஊழியர்கள் நிலைமையைப் பற்றி அவர்கள் என்ன நினைக்கிறார்கள் என்பதைப் படங்களாக வரைந்து , பின்னர் அந்த வரைபடங்களை ஒருவருக்கொருவர் விளக்கி, பொதுவாக வார்த்தைகளில் சொல்ல முடியாத உணர்ச்சிகளை வெளிப்படுத்த ஊழியர்களுக்கு வழிவிடுதால் , படங்களை வரைவது நன்மை பயக்கும். ஒவ்வொருவரும் ஒரு படத்தை வரைந்து அதன் பொருளைப்ப் பற்றி விவாதிக்க வேண்டும் என்பதால் வரைபடங்கள் பெரும்பாலும் செயல்பாட்டில் சுறுசுறுப்பான பங்கேற்பைத் தூண்டுகின்றன.  
புதிய தொழில்நுட்பங்களின் பயன்பாடு உலகமயமாக்கலுடன் இணைந்து நிறுவன வளர்ச்சித் துறையையும் மாற்றியுள்ளது. 2005 ஆம் ஆண்டு துபாயில் நடைபெற்ற ஆசியாவிற்கான முதல் அமைப்பு மேம்பாட்டு மாநாட்டில் பங்கேற்பாளர்களுடன் நிறுவன மேம்பாட்டை உரோலந்து சல்லிவன் (2005) வரையறுத்தார், " அமைப்பு மேம்பாடு என்பது விரும்பிய போக்குக்கு உருமாறும் ஒரு பாய்ச்சலாகும் , அங்கு உத்திகள் மற்றும் அமைப்புகள் உள்ளூர் வழமைகளின் வெளிச்சத்தில் ஒரு புதுமையான, உண்மையான தலைமைப் பாணியுடன் உயர் தொழில்நுட்ப கருவிகளைப் பயன்படுத்தி சீரமைக்கப்படுகின்றன. பாப் ஆப்ரி (2015) முதன்மை வளர்ச்சி சுட்டிகளை அறிமுகப்படுத்தினார். இது நிறுவனங்கள் செயல்திறனைத் தாண்டி , செயல் நெறிமுறை சார்ந்த நிறுவனங்களையும் தனியர்களையும் சீரமைக்க உதவுகிறது , மேலுமமெந்திரனியல், செயற்கை நுண்ணறிவு, மரபியல் போன்றவற்றின் அடிப்படை அறைகூவல்கள் இந்தத் துறையின் மீளுருவாக்கத்தை முன்கூட்டியே படம்பிடிக்கின்றன என்று வாதிட்டார்.
# உயிர்க்கோளம்

/ கோடார்டு விண்வெளி பறப்பு மையம் மற்றும் ஆர்பிமேஜால் வழங்கப்பட்டது.]]
**உயிர்க்கோளம்** (*Biosphere*) என்பது உலகளாவிய அனைத்து சூழல் மண்டலங்களின் ஒட்டுமொத்த தொகுப்பாகும். இதை புவியில் உள்ள உயிர் மண்டலம் என்றும் அழைக்கலாம். உயிர்க்கோளம் (தொழில்நுட்ப ரீதியாக கோள வடிவ ஒரு ஓடு ) என்பது பொருள் சார்ந்து கிட்டத்தட்ட ஒரு மூடிய அமைப்பாகும். இது குறைந்த அளவிலான உள்ளீடுகளையும், வெளியீடுகளையும் கொண்டுள்ளதாக உள்ளது. ஆற்றலைப் பொறுத்தவரை, இது ஒரு திறந்த அமைப்பாக உள்ளது. ஒளிச்சேர்க்கையால் சுமார் 100 வாட்டு விகிதத்தில் சூரிய ஆற்றலைப் பெறுகிறது. பொதுவாக உயிரி அண்டக் கோட்பாடின் வரையறையின்படி, உயிர்க்கோளம் என்பது அனைத்து உயிரினங்களையும் அவற்றிற்கான தொடர்புகளையும் ஒருங்கிணைக்கும் உலகளாவிய சூழலியல் அமைப்பாகும். இதில் கற்கோளம், பனிமண்டலம், நீர்க்கோளம், வளிமண்டலம் ஆகிய கூறுகளுடனான தொடர்பும் அடங்கும். உயிர்க்கோளம் குறைந்தது 3.5 பில்லியன் ஆண்டுகளுக்கு முன்பு உயிரிலிவழிப்பிறப்பு என்ற செயல்முறையுடன் தொடங்கி பரிணமித்ததாகக் கூறப்படுகிறது.
# உயிர்க்கோளம்

## இந்தச் சொல்லின் தோற்றமும் பயன்பாடும்

காட்சி, ஒரே நேரத்தில் பாறைக்கோளம் (தரை), நீர்க்கோளம் (கடல்), வளிமண்டலம் (காற்று) ஆகியவற்றைக் காட்டுகிறது.]]
உயிர்க்கோளத்தைக் குறிக்கும் ஆங்கிலச் சொலான "biosphere" என்ற சொல்லானது 1875 ஆம் ஆண்டில் புவியியலாளர் எட்வார்ட் சூஸ் என்பவரால் உருவாக்கப்பட்டது. அவர் புவியின் மேற்பரப்பில் வாழும் உயிர்கள் வாழும் இடம் என்று வரையறுத்தார்.
# உயிர்க்கோளம்

## இந்தச் சொல்லின் தோற்றமும் பயன்பாடும்

### குறுகிய வரையறை

புவி வேதியியலாளர்கள் உயிர்க்கோளத்தை உயிரினங்களின் மொத்தத் தொகை (உயிரியத்தொகுதி அல்லது "உயிரினத்தொகுப்பு" என்று உயிரியலாளர்களும் சூழலியலாளர்களும் குறிப்பிடுகின்றனர்) என்று வரையறுக்கின்றனர். இந்தப் பொருளில், உயிர்க்கோளம் புவி வேதியியல் மாதிரியின் நான்கு தனித்தனி கூறுகளில் ஒன்றாகும், மற்ற மூன்று *பாறைக்கோளம்*, *நீர்க்கோளம்,* *வளிமண்டலம்* ஆகியவை ஆகும். இந்த நான்கு கூறுகளும் ஒரு அமைப்பாக இணைக்கப்படும்போது, அது சுற்றுச்சூழல் கோளம் என்று அழைக்கப்படுகிறது. இந்த சொல் 1960 களில் உருவாக்கப்பட்டது, கிரகத்தின் உயிரியல், இயற்பியல் ஆகிய இரண்டையும் உள்ளடக்கியது.
# யூரியா

|Section3=
| Section4 =
|Section6=
|Section7=
|Section8=
}}  
**யூரியா** *(Urea)* என்பது CO(NH2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கார்பமைடு என்ற பெயராலும் இது அழைக்கப்படுகிறது. அமைடு மூலக்கூறில் இரண்டு அமீன் ( –NH2) குழுக்கள் ஒரு கார்பனைல் (C=O) வேதி வினைக்குழுவால் இணைக்கப்பட்டிருக்கும்.  
நைட்ரசன் அடங்கிய சேர்மங்களை விலங்குகள் செரிக்கும்போது அவற்றின் வளர்சிதை மாற்றத்தில் யூரியா முக்கியப் பங்கு வகிக்கிறது. இதுவே பாலூட்டிகளின் சிறுநீரில் கலந்திருக்கும் நைட்ரசன் உள்ள முதன்மையான பொருளாகும். யூரியா நிறமற்றும் நெடியற்றும் உள்ள திண்மமாகும். நீரில் இது நன்றாகக் கரையும். நடைமுறையில் பொதுவாக யூரியா நச்சுத்தன்மையற்று காணப்படுகிறது. எலிகளில் இதன் உயிர் கொல்லும் அளவு கிலோகிராமுக்கு 15 கிராம் மட்டுமேயாகும் . நீரில் கரைந்திருக்கும்போது இது காடியாவோ காரமாகவோ இருப்பதில்லை. விலங்கு உடலானது யூரியாவை பல செயல்முறைகளில் பயன்படுத்திக் கொள்கிறது. பின்னர் குறிப்பாக நைட்ரசன் கழிவாக வெளியேற்றுகிறது. கல்லீரலில் நடைபெறும் யூரியா சுழற்சியின் போது இரண்டு அமோனியா ((NH3)) மூலக்கூறுகளுடன் ஒரு கார்பனீராக்சைடு (CO2) மூலக்கூறு சேர்ந்து யூரியா தயாரிக்கப்படுகிறது. உரங்களில் ஒரு நைட்ரசன் (N) மூலப்பொருளாக பரவலாகப் பயன்படுத்தப்படுகிறது. வேதித் தொழிற்சாலைகளில் ஒரு தாதுப் பொருளாகவும் யூரியா முக்கியத்துவம் பெறுகிறது.  
1828 ஆம் ஆண்டு பிரடெரிக் வோலர் கனிமச் சேர்மங்களிலிருந்து செயற்கை முறையில் யூரியாவை தயாரித்தது வேதியியல் துறையில் ஒரு முக்கியமான மைல் கல்லாகும். முன்னதாக ஓர் உடன் விளைபொருளாக மட்டுமே அறியப்பட்ட யூரியா என்ற வேதிப்பொருள் உயிரியல் தொடக்கப் பொருட்கள் இல்லாமல் ஆய்வகத்தில் செயற்கை முறையில் ஒருங்கிணைத்து தயாரிக்க முடியும் என்பதை இக்கண்டுபிடிப்பு முதன்முறையாகக் காட்டியது. பரவலாக நம்பப்பட்டுவந்த உயிர்வாழும் கோட்பாட்டிற்கு முரணாகவும் இது அமைந்தது.
# யூரியா

## பயன்கள்

### வேதித் தொழிற்சாலைகளில்

யூரியா என்பது இரண்டு வகையான முக்கியப் பொருட்களின் உற்பத்திக்கான மூலப்பொருளாகும்: யூரியா பார்மால்டிகைடு என்ற பிசின்கள் தயாரிக்கவும் மற்றும் இதிலிருந்து யூரியா-மெலாமைன் பிசின்கள் தயாரிக்கவும் யூரியா பயன்படுகிறது. மெலாமைன் பிசின் கடல் ஒட்டு பலகையில் பயன்படுத்தப்படுகிறது.
# யூரியா

## பயன்கள்

### வெடிபொருள் தயாரிப்பில்

யூரியா நைட்ரேட்டு தயாரிக்க யூரியா பயன்படுத்தப்படலாம். இவ்வுப்பு ஓர் உயர் வெடிபொருளாகும். தொழில்துறை ரீதியாகவும் சில மேம்பட்ட வெடிக்கும் சாதனங்களின் ஒரு பகுதியாகவும் யூரியா நைட்ரேட்டு பயன்படுத்தப்படுகிறது. நைட்ரோசெல்லுலோசு வெடிபொருட்களில் யூரியா நைட்ரேட்டு ஒரு நிலைப்படுத்தியாகும்.
# யூரியா

## பயன்கள்

### தானியங்கிவாகன அமைப்புகளில்

தெரிவு செய்யப்பட்ட வினையூக்கி அல்லாத ஒடுக்கம் மற்றும் தெரிவு செய்யப்பட்ட வினையூக்கியைப் பயன்படுத்தும் முறைகளில் டீசல், இரட்டை எரிபொருள், இயற்கை எரிவாயு போன்ற எரிபொருள்களை பயன்படுத்தும் உள்ளெரி இயந்திரங்களில் இருந்து வெளிப்படும் NOx அசுத்தங்களைக் குறைக்க யூரியா பயன்படுகிறது. எடுத்துக்காட்டாக புளூ டெக் திட்டத்தில் நீர் அடிப்படையிலான யூரியா கரைசல் புகைபோக்கும் அமைப்பில் செலுத்தப்படுகிறது. யூரியாவின் நீராற்பகுப்பு வினையால் உருவாக்கப்படும் அம்மோனியா வாயு நைட்ரசன் ஆக்சைடு உமிழ்வுகளுடன் வினைபுரிந்து அவற்றை வினையூக்க மாற்றியின் உள்ளேயே நைட்ரசன் மற்றும் நீராக மாற்றுகிறது. இந்த வினையூக்கி மாற்றிகளைப் பயன்படுத்தும் டிரக்குகள் மற்றும் கார்கள், நீரில் யூரியா கரைக்கப்பட்ட டீசல் உமிழ்வு திரவத்தை கொண்டு செல்ல வேண்டும்.
# யூரியா

## பயன்கள்

### ஆய்வகங்களில்

10 மோல் வரையிலான அடர்த்தி கொண்ட யூரியா புரதத்தை செயலிழக்கச் செய்யும் சிறந்த வேதிப்பொருளாகும். ஏனெனில் புரதத்தில் உள்ள சகப்பிணைப்பு அல்லாத வேதிப்பிணைப்புகளை இது சிதைக்கிறது. இந்த பண்பைப் பயன்படுத்தி ஒரு சில புரதங்களின் கரைதிறனை அதிகரிக்க முடியும். யூரியா மற்றும் கோலைன் குளோரைடு ஆகியவற்றின் கலவை ஆழமான எளிதிலுருகும் கரைப்பானாகப் பயன்படுத்தப்படுகிறது. இக்கரைப்பான ஒரு வகை அயனக் கரைசலாகும்.  
எரிபொருள் மின் கலங்களில் தொடர்ச்சியான ஆற்றல் உற்பத்திக்கு சிறந்த ஐதரசன் மூலமாக யூரியாவைப் பயன்படுத்த முடியும். பாக்டீரியாக்கள் விரைவாக யூரியாவை சிதைக்கும் என்பதற்கான வாய்ப்பு இருப்பதால் சிறுநீர்/கழிவுநீர் போன்றவற்றில் காணப்படும் யூரியாவை நேரடியாக பயன்படுத்த முடியும். குறைவான மின்னழுத்தங்களில் (0.37v) , மின்னாற்பகுப்பு முறையின் மூலம் ஐதரசன் உருவாக்கம் நிகழ்கிறது. நீரின் மின்னாற்பகுப்புக்கு தேவையான 1.2 வோல்ட்டு என்பதைவிட இது குறைவான மின்னாற்றலாகும்.  
8 மோல் வரை செறிவுள்ள யூரியா, நிலையான மூளை திசுக்களை கட்புலனாகும் ஒளிக்கு வெளிப்படும்படி மாற்றுவதற்கு பயன்படுத்தப்படலாம். அதே நேரத்தில் அடையாளப்படுத்தப்பட்ட செல்களிலிருந்து ஒளிரும் சமிக்ஞைகளையும் இது பாதுகாக்கிறது. நியூரான் செயல்முறைகளை வழக்கமாகப் பயன்படுத்தும் பாரம்பரிய ஓர் ஒளிமி அல்லது இரண்டு ஒளிமி பொதுக்குவிய நுண்ணோக்கிகளைக்காட்டிலும் ஆழமாகப் புலப்படுத்த இது அனுமதிக்கிறது .
# யூரியா

## பயன்கள்

### மருத்துவப் பயன்கள்

சருமத்தின் நீரிழப்பை ஈடுசெய்ய யூரியா கொண்ட குழைமங்கள் தோலின் மேற்பூச்சு தயாரிப்புகளாகப் பயன்படுத்தப்படுகின்றன. யூரியா 40% கரைசல் சொறி, வறண்ட சருமம், நகச்சொத்தை, இச்தயோசிசு, சிரங்கு, மீள் உருவளர்ச்சி, முள்தோல், ஆணி, தோல் தடிப்பு போன்ற நோய்களுக்கு பயன்படுத்தப்படுகிறது. இவை தவிர அறுவை சிகிச்சை இல்லாமல் புண்ணான பகுதியில் இருக்கும் இறந்த திசுக்கள், நகங்கள் நீக்கவும் பயன்படுத்தப்படுகிறது.  
யூரியா ஒரு சிறுநிர்ப் பிரிப்பு மருந்தாகவும் ஆய்வு செய்யப்பட்டுள்ளது. இதை முதன்முதலில் டாக்டர் டபிள்யூ. பிரடரிக் 1892 ஆம் ஆண்டு பயன்படுத்தினார் . தீவிர கண்காணிப்புப் பிரிவு நோயாளிகளுக்கு இரத்தத்தில் அசாதாரண அளவு சோடியம் குறைவு ஏற்படும்போது சிகிச்சையளிக்க யூரியா 2010 ஆம் ஆண்டு பயன்படுத்தப்பட்டது. மேலும் இச்சிகிச்சை ஒரு பாதுகாப்பான, மலிவான மற்றும் எளிமையான சிகிச்சையாகவும் கண்டறியப்பட்டது .  
உப்புநீர் கரைசல் போலவே யூரியா ஊசியும் முன்பு கருக்கலைப்பு செய்ய பயன்படுத்தப்பட்டது .  
இரத்த யூரியா நைட்ரசன் சோதனை மூலம் யூரியாவிலிருந்து இரத்தத்தில் கலந்துள்ள நைட்ரசனின் அளவை கணக்கிடலாம். இந்த அளவைக் கொண்டு சிறுநீரக செயல்பாடு பற்றி அறிய முடியும். இருப்பினும் இது கிரியேட்டினின் போன்ற பிற குறிப்பான்களைக் காட்டிலும் தாழ்ந்ததாக இருக்கிறது. ஏனெனில் இரத்த யூரியாவின் அளவு உணவு மற்றும் நீரிழப்பு போன்ற பிற காரணிகளால் பாதிக்கப்படுகிறது.  
அளவுக்கதிமாக சுருங்கியுள்ள இரத்த நாளங்களுக்கு உட்புற மருந்து விநியோகத்தை மேம்படுத்துவதற்காக மருந்து பூசப்பட்ட பலூன் வடிவமைப்பில் மருந்து கலவையில் செயலற்ற பொருளாக யூரியா ஆய்வு செய்யப்பட்டுள்ளது . யூரியா மருந்து பூசப்பட்ட பலூன் மேற்பரப்பை பூசுவதற்கு சிறிய அளவுகளில் (~ 3μகி / மி.மீ2) பயன்படுத்தும்போது, இரத்தக்குழாய் அகச்சீத செல்கள் மீது மோசமான நச்சு விளைவுகள் இல்லாமல் மருந்து பரிமாற்றத்தை அதிகரிக்கும் படிகங்களை உருவாக்குவது கண்டறியப்பட்டது .  
கார்பன் -14 அல்லது கார்பன் -13 ஐசோடோப்பால் அடையாளமிடப்பட்ட யூரியாவை யூரியா சுவாசப் பரிசோதனையில் பயன்படுத்துகிறார்கள். இச்சோதனையினால் வயிற்றில் எலிக்கோபாக்டர் பைலோரி (எச். பைலோரி) என்ற பாக்டீரியம் இருப்பது கண்டறியப் பயன்படுகிறது. இது வயிற்றுப்புண்களுடன் தொடர்புடையது ஆகும். எச். பைலோரி பாக்டீரியா தயாரித்த யூரியேசு என்ற சிறப்பியல்பு நொதி யூரியாவிலிருந்து அம்மோனியாவை உருவாக்கும் ஒரு வினை மூலம் கண்டறிகிறது. இதனால் பாக்டீரியாவைச் சுற்றியுள்ள வயிற்றுச் சூழலின் pH மதிப்பை அதிகரித்து அமிலத்தன்மையைக் குறைக்கிறது. எச். பைலோரியை ஒத்த பாக்டீரியா இனங்கள் குரங்குகள், நாய்கள் மற்றும் பூனைகள் போன்ற விலங்குகளிலும் இதே சோதனையால் அடையாளம் காணமுடியும்.
# யூரியா

## பயன்கள்

### பிற வர்த்தகரீதியான பயன்கள்

- டீசல் வெளியேற்ற திரவத்தில் 32.5% யூரியா மற்றும் 67.5% அயனியாக்கம் செய்யப்படாத நீர் ஆகியன பகுதிப்பொருள்களாக காணப்படுகின்றன. ஆபத்தான NOx உமிழ்வை பாதிப்பில்லாத நைட்ரசன் மற்றும் தண்ணீராக உடைக்க டீசல் வாகனங்களின் வெளியேற்ற நீரோட்டத்தில் டீசல் வெளியேற்ற திரவம் தெளிக்கப்படுகிறது.
- விலங்குகளின் தீவனத்தில் ஒரு உட்கூறாக அவற்றின் வளர்ச்சியை ஊக்குவிக்க ஒப்பீட்டளவில் மலிவான நைட்ரசனை வழங்குகிறது
- பாறை உப்புக்கு மாற்றாக சாலைகளிலுள்ள பனிக்கட்டிகளை நீக்குவதற்கான அரிப்புக்கு உள்ளாகாத மாற்றுப்பொருளாக யூரியா பயன்படுகிறது. பாரம்பரியமான பாறை உப்பு அல்லது கால்சியம் குளோரைடை விட குறைவான செயல்திறன் கொண்டதாக இருந்தாலும், யூரியா பெரும்பாலும் ஆபத்தில்லாத முக்கியமான உப்பு மாற்றீடு மூலப்பொருள் ஆகும்.
- சில வகை முடிநீக்கிகளில் ஒரு முக்கியமான பகுதிக்கூறாக யூரியா உள்ளது.
- தொழிற்சாலைகளில் தயாரிக்கப்படும் பிசுகட்டுகளை பழுப்பாக்கும் முகவராக இது பயன்படுகிறது.
- சில வகை தோல் களிம்புகள் , ஈரம் தாங்கிகள், முடி சீரமைப்பிகள், தலைக்குளியல் நீர்மங்கள் மற்றும் களிம்புகளில் இது முக்கிய மூலப்பொருளாகும்.
- தீச்சுவாலை காப்பு முகவராக உலர் வேதி தீயணைப்பான்களில் யூரியா-பொட்டாசியம் பைகார்பனேட் கலவை போன்றவை பொதுவாக பயன்படுத்தப்படுகிறது.
- பல்வெளுக்கும் பொருட்களில் ஒரு பகுதிப்பொருளாக பயன்படுகிறது.
- பாத்திரங்கள் கழுவும் சோப்புகளில் ஒரு மூலப்பொருளாக உள்ளது.
- டையமோனியம் பாசுப்பேட்டுடன் ஈசுட்டாக சேர்க்கப்பட்டு சர்க்கரையை எத்தனாலாக நொதிக்கச் செய்ய பயன்படுகிறது.
- புவிப்பொறியியல் சார்பாக மேற்கொள்ளப்படும் கடல் ஊட்டச்சத்து ஆய்வுகளில் மிதவைகளில் பயன்படுத்தப்படும் ஊட்டப்பொருளாக இது உள்ளது .
- செயல்படும் வெப்பநிலையை பராமரிக்கும் ஒரு சேர்க்கைப் பொருளாக விலங்கு பசைகளில் இது சேர்க்கப்படுகிறது.
- நெசவுத் தொழிலில் சாயக் குளியல் செயல்முறையின் போது கரைதிறன் உயர்த்தும் சேர்க்கைப் பொருளாகப் பயன்படுகிறது. துணி சாயமிடுதல் அல்லது அச்சிடுதல் போன்ற செயல்பாடுகளில் , கரைதிறன் முக்கியப் பங்கு வகிக்கிறது.
# யூரியா

## தீய விளைவுகள்

இரத்தத்தில் அதிக செறிவில் யூரியா இருந்தால் சேதம் விளைவிக்கும். வழக்கமான மனித சிறுநீரில் காணப்படுவது போன்ற குறைந்த செறிவுள்ள யூரியாவை உட்கொள்வதில் பிரச்சினை இல்லை. ஒரு நியாயமான கால எல்லைக்குள் கூடுதல் நீர் உட்கொள்வதால் உருவாகும் ஆபத்து நீங்கிவிடும். நாய்கள் போல பல விலங்குகளின் சிறுநீரில் அதிக செறிவூட்டப்பட்ட யூரியாவைக் கொண்டுள்ளன. இது சாதாரண மனித சிறுநீரை விட அதிக யூரியா அளவைக் கொண்டுள்ளது.  
யூரியாவால் நன்னீரில் பாசித்திரள் விரைவாகப் பெருகி அதிலிருந்து நச்சுத்தன்மை தோன்றலாம். உரமிடப்பட்ட நிலத்தில் ஓடும் இந்நீரில் யூரியாவின் இருப்பு இருக்கும் பட்சத்தில் நச்சுப் பரவல் அதிகரிக்கலாம்.
உருகுநிலைக்கு மேலே வெப்பப்படுத்தும்போது இப்பொருள் நச்சு வாயுக்களை உருவாக்குகிறது, வலுவான ஆக்சிசனேற்றிகள், நைட்ரைட்டுகள், கனிம குளோரைடுகள், குளோரைட்டுகள் மற்றும் பெர்குளோரேட்டுகளுடன் தீவிரமாக வினைபுரிகிறது, இதனால் தீ மற்றும் வெடிப்பும் ஏற்படுகிறது.
# யூரியா

## உடலியல்

புரதங்கள் மற்றும் பிற உயிரியல் பொருட்களின் தயாரிப்புக்குப் பயன்படுத்தப்படும் உட்கொண்ட உணவில் இருந்து கிடைக்கும் அமினோ அமிலங்கள் அல்லது தசை புரதத்தின் சிதைமாற்றத்திலிருந்து உற்பத்தி செய்யப்பம் அமினோ அமிலங்கள் உடலால் ஆக்சிசனேற்றப்பட்டு மாற்று ஆற்றல் மூலமாக யூரியாவும் கார்பன் டை ஆக்சைடும் கிடைக்கின்றன . டிரான்சமினேசு நொதியால் அமினோ குழு நீக்கப்படுவதிலிருந்து ஆக்சிசனேற்றப் பாதை தொடங்குகிறது. பின்னர் அமினோ குழு யூரியா சுழற்சிக்கு ஊட்டமளிக்கிறது. புரதத்திலிருந்து கிடைக்கும் அமினோ அமிலங்களை கல்லீரலில் வளர்சிதை மாற்றக் கழிவுகளாக மாற்றுவதற்கான முதல் படி ஆல்பா-அமினோ நைட்ரசனை அகற்றுவதாகும். இதன் விளைவாக அம்மோனியா உருவாகிறது. அமோனியா நச்சுத்தன்மை கொண்டது என்பதால் அது உடனடியாக மீன்களால் வெளியேற்றப்படுகிறது. பறவைகளால் அது யூரிக் அமிலமாக மாற்றப்படுகிறது, பாலூட்டிகளால் அமோனியா யூரியாவாக மாற்றப்படுகிறது .  
அமோனியா (NH <sub> 3 </sub>) நைட்ரசன் சேர்மங்களின் வளர்சிதை மாற்றத்தில் விளையும் ஒரு பொதுவான உடன் விளைபொருளாகும். அமோனியா யூரியாவை விட சிறியது, எளிதில் ஆவியாகக் கூடியது. மற்றும் வேகமாக இயங்கக் கூடியது. வெளியேற்றப்படாமல் திரள அனுமதிக்கப்பட்டால், உயிரணுக்களில் pH அளவை நச்சுத்தன்மை அளவிற்கு உயர்த்திவிடும். எனவே இந்த தொகுப்பு வினைக்கு நிகர ஆற்றல் செலவு அதிகமாக இருந்தாலும் பல உயிரினங்கள் அமோனியாவை யூரியாவாக மாற்றுகின்றன. நடைமுறையில் நடுநிலையானதாகவும், தண்ணீரில் அதிகம் கரையக்கூடியதாகவும் இருப்பதால் உடலுக்கு கிடைக்கும் அதிகப்படியான நைட்ரசனைக் கொண்டு செல்வதற்கும் வெளியேற்றுவதற்கும் யூரியா ஒரு பாதுகாப்பான வாகனம் ஆகும்.
யூரியா சுழற்சியின் ஒரு பகுதியாக யூரியா பல உயிரினங்களின் உடலில் தயாரிக்கப்படுகிறது. அமினோ அமிலங்களின் ஆக்சிசனேற்றத்திலிருந்து அல்லது அமோனியாவிலிருந்து யூரியா கிடைக்கிறது.  
இச்சுழற்சியில் அமோனியாவாலும் எல்-அசுபார்ட்டேட்டாலும் கொடைளிக்கப்படும் அமோனியா யூரியாவாக மாற்றப்படுகிறது. அதேவேளையில் எல்-ஆர்னித்தைன், சிட்ருலைன், எல்-ஆர்கினோசக்சினேட்டு, எல்-ஆர்கினைன் போன்றவை இடைநிலையாகச் செயல்படுகின்றன. கல்லீரலில் யூரியா உற்பத்தி நிகழ்கிறது. என் – அசிட்டைல் குளூட்டாமேட்டு இதை முறைப்படுத்துகிறது. பின்னர் யூரியா இரத்தத்தில் லிட்டருக்கு 2.5 முதல் 6.7 மில்லிமோல் என்ற அளவுக்கு கரைந்து சிறுநீரகத்தால் கட்த்தப்பட்டு சிறுநீரின் பகுதிப்பொருளாக வெளியேறுகிறது. கூடுதலாக சிறிய அளவில் சோடியம் குளோரைடு, தண்ணீர் போன்றவற்றுடன் சேர்ந்து வியர்வையிலும் வெளியேறுகிறது.  
நீரில், அமீன் குழுக்கள் நீர் மூலக்கூறுகளால் மெதுவாக இடம்பெயர்ந்து, அமோனியா, அம்மோனியா அயனி மற்றும் பைகார்பனேட் அயனியை உருவாக்குகின்றன. இந்த காரணத்திற்காகத்தான் பழைய சிறுநீர் புதிய சிறுநீரை விட வலுவான நெடியை கொண்டுள்ளது.
# யூரியா

## உடலியல்

### மனிதர்களில்

யூரியா சுழற்சியும் கழிவு வெளியேற்றுதலும் பாலூட்டிகளின் வளர்சிதை மாற்றத்தின் ஒரு முக்கிய பகுதியாகும். கழிவு நைட்ரசனை கொண்டு செல்லும் கடத்தி என்ற அதன் பங்களிப்பைத் தவிர யூரியா நெஃப்ரான்களின் எதிர்ப்பரிமாற்ற ஊடுறுவல் செயல்முறையிலும் ஒரு பங்களிப்பைக் கொண்டுள்ளது. இச்செயல்முறையானது வெளியேற்றப்படும் சிறுநீரிலிருந்து நீர் மற்றும் முக்கியமான அயனிகளை மீண்டும் உறிஞ்சுவதற்கு அனுமதிக்கிறது. மெடுல்லாவிலுள்ள உட்புற சேகரிப்பு நாளங்களால் யூரியா மீண்டும் உறிஞ்சப்படுகிறது . இதன் மெல்லிய வளையப்பாதையைச் சூழ்ந்திருக்கும் நீர் நிரம்பியுள்ள பகுதியின் சவ்வூடுபரவல் அடர்த்தி அதிகரிப்பதால் நீர் மீண்டும் உறிஞ்சப்படுகிறது.  
இரண்டாவது யூரியா கடத்தியின் செயல்பாடு மூலம் மீளுறிஞப்பட்ட யூரியா இறுதியில் குழாயின் மெல்லிய இறங்கும் பகுதி சேகரிக்கும் குழாய்களின் வழியாகவும், வெளியேற்றப்பட்ட சிறுநீரில் மீண்டும் பாய்கிறது. இரத்த அணுக்களை ஏந்திச்செல்லும் நீர்மத்தின் பகுதிப்பொருட்களை விட அதிக செறிவு மிக்க பகுதிப்பொருள்கள் கொண்ட சிறுநீரை உருவாக்கத்தை கட்டுப்படுத்தும் சிறுநீர்ப்பிரிப்பு எதிர் இயக்குநீரின் பொறிமுறையை உடல் பயன்படுத்துகிறது. நீர் இழப்பைத் தடுப்பதற்கும், இரத்த அழுத்தத்தையும் இரத்த நீர்மத்தில் பொருத்தமான அளவுக்கு சோடியம் அயனிகளின் அளவை நிர்வகிக்கவும் இந்த செயல்முறை மிகவும் முக்கியமானது ஆகும்.  
யூரியாவின் உள்ளடக்க நைட்ரசன் அளவு 0.028 கிராம் / மில்லிமோல் என்று மாற்று காரணி மூலம் மதிப்பிட முடியும். மேலும், 1 கிராம் நைட்ரசன் தோராயமாக 6.25 கிராம் புரதத்திற்கு சமம் மற்றும் 1 கிராம் புரதம் தோராயமாக 5 கிராம் தசை திசுவிற்குச் சமம். தசை எடையிழப்பு நிகழ்வுகளில் சிறுநீரில் காணப்படும் ஒரு மில்லிமோல் அளவு யூரியாவால் தோராயமாக 0.67 கிராம் தசை இழப்பு ஏற்படுகிறது. சிறுநீரின் லிட்டர் மதிப்பை யூரியாவின் மில்லிமோல் செறிவால் பெருக்குவதின் மூலம் இந்த மிகை யூரியா அளவு கணக்கிடப்படுகிறது.
# யூரியா

## உடலியல்

### இதர உயிரினங்களில்

நீர்வாழ் உயிரினங்களில் நைட்ரசன் கழிவுகளின் பொதுவான வடிவம் அமோனியா ஆகும், அதேசமயம் நிலத்தில் வாழும் உயிரினங்கள் நச்சு அம்மோனியாவை யூரியா அல்லது யூரிக் அமிலமாக மாற்றுகின்றன. பாலூட்டிகள், ஆம்பிபியன்கள் எனப்படும் நீரிலும் நிலத்திலும் வசிக்கவல்ல பிராணிகள், சில வகை மீன்களின் சிறுநீரிலும் யூரியா காணப்படுகிறது. பறவைகள் மற்றும் முதலைகள் போன்ற ஊர்வன போன்றவை வேறுபட்ட நைட்ரசன் வளர்சிதை மாற்றத்தைக் கொண்டிருக்கின்றன. இதற்கு குறைந்த நீர் தேவைப்படுகிறது. இவை யூரிக் அமிலத்தின் வடிவத்தில் நைட்ரசன் கழிவை வெளியேற்றுகின்றன. தலைப்பிரட்டைகள் அமோனியாவை வெளியேற்றுகின்றன. ஆனால் உருமாற்றத்தின் போது அவை யூரியாவை உற்பத்தி செய்கின்றன என்பது குறிப்பிடத்தக்கது.
# யூரியா

## அளவியல்

டையசிட்டைல் மோனாக்சைம் நிறவளவியல் முறை, யூரியேசு நொதியின் மூலம் யூரியாவை அமோனியாகவாக மாற்றிய பின்னர் மேற்கொள்ளும் பெர்த்தலோட் வினை போன்ற பல்வேறு முறைகளால் யூரியா உடனடியாக அளவிடப்படுகிறது. தானியக்க சீரோட்ட உட்புகுத்தல் பகுப்பாய்விகள் மற்றும் 96-குழாய் நுண்தகடு நிறமாலை அளவிகள் போன்ற உயர் செயல்திறன் கருவிகளுக்கு இம்முறைகள் ஏற்றவை.
# யூரியா

## தொடர்புடைய சேர்மங்கள்

ஒரே செயல்பாட்டுக் குழுவைப் பகிர்ந்து கொள்ளும் வேதிச் சேர்மங்களின் கலவை யூரியாக்கள் என விவரிக்கப்படுகின்றன. இரண்டு அமினோ அமில எச்சங்களுடன் ஒரு கார்பனைல் குழு (RR'N - CO - NRR ') இணைக்கப்பட்ட கரிமச் சேர்மங்கள் யூரியாக்கள் எனப்படுகின்றன. கார்பமைடுப் பேரொட்சைடு, ஆலன்டாயின், மற்றும் ஐதண்டோயின் உள்ளிட்டவை யூரியாக்களுக்கு எடுத்துக்காட்டாகும். மேலும் யூரியாக்கள் பையூரெட்டுகளுடன் நெருங்கிய தொடர்பு கொண்டுள்ளன. மற்றும் கட்டமைப்பில் அமைடுகள், கார்பமேட்டுகள், கார்போடையிமைடுகள், தயோகார்பமைடுகள் ஆகியனவற்றுடன் ஒத்துள்ளன.
# யூரியா

## வரலாறு

1727 ஆம் ஆண்டில் டச்சு விஞ்ஞானி எர்மன் போயராவ் என்பவரால் சிறுநீரில் யூரியாவை முதன்முதலில் கண்டுபிடித்தார் . இருப்பினும் இந்த கண்டுபிடிப்பு பெரும்பாலும் பிரெஞ்சு வேதியியலாளர் இலாயர் ரூல்லேவுடன் தொடர்புபடுத்தி கூறப்படுகிறது .  
யூரியாவைத் தனிமைப்படுத்த போயராவ் பின்வரும் படி நிலைகளைப் பயன்படுத்தினார் :
1. கொதிக்கவைத்த தண்ணீர். இதன் விளைவாக புதிய பாலேடு போன்ற ஒரு பொருள் உருவாகியது
1. மீதமுள்ள திரவத்தை முற்றிலுமாகப் பிரிக்க வடிதாள் காகிதம் பயன்படுத்தப்பட்டது.
1. எண்ணெய் திரவத்தின் கீழ் ஒரு திண்மம் உருவாக ஒரு வருடக் காத்திருப்பு.
1. எண்ணெய் திரவம் பின்னர் அகற்றப்பட்டது.
1. திடப்பொருள் நீரில் கரைக்கப்பட்டது.
1. மீள்படிகமாக்கல் முறையில் யூரியா கண்டறியப்பட்டது.  
1828 ஆம் ஆண்டு செருமனியைச் சேர்ந்த பிரடெரிக் வோலர் வெள்ளி சயனேட்டுடன் அமோனியம் குளோரைடைச் சேர்த்து செயற்கை முறையில் யூரியாவைத் தயாரித்தார்
: AgNCO + NH<sub>4</sub>Cl → (NH<sub>2</sub>)<sub>2</sub>CO + AgCl  
உயிரினங்களின் ஈடுபாடு இல்லாமல் ஒரு கரிமச் சேர்மம் கனிமத் தொடக்க பொருட்களிலிருந்து செயற்கையாகத் தயாரிக்கப்பட்டது அதுவே முதல் முறையாகும். இந்த பரிசோதனையின் முடிவுகள் மறைமுகமாக மதிப்பிடப்பட்ட உயிர்ச்சக்தியை - உயிரினங்களின் இரசாயனங்கள் உயிரற்ற விவகாரங்களிலிருந்து அடிப்படையில் வேறுபட்டவை என்ற கோட்பாட்டை இந்த பரிசோதனையின் முடிவுகள் மறைமுகமாக மதிப்பிழக்க வைத்தன. கரிம வேதியியலின் வளர்ச்சிக்கு இந்த உள்நோக்கு முக்கியமானதாக இருந்தது. வோலரின் கண்டுபிடிப்பு அவரை பெர்செலியசுக்கு வெற்றிகரமாக இவ்வாறு எழுதத் தூண்டியது. மனிதன் அல்லது நாயின் சிறுநீரகத்தைப் பயன்படுத்தாமல் யூரியாவை உருவாக்க முடியும் என்று நான் உங்களுக்குச் கண்டிப்பாகச் சொல்ல வேண்டும் என்று எழுதினார். அமோனியம் சயனேட்டு என்பது யூரியா. உண்மையில் இது தவறானது. இவை இரண்டும் வெவ்வேறு இரசாயனங்கள். அவை வேதியியல் சமநிலையில் உள்ளன. அவை நிலையான திட்ட வெப்பநிலையின் கீழ் அவை யூரியாவை பெரிதும் ஆதரிக்கின்றன. வோலர் தனது கண்டுபிடிப்பால் கரிம வேதியியலின் முன்னோடி விஞ்ஞானிகளிடையே ஒரு முக்கியமான இடத்தைப் பிடித்தார்.
# யூரியா

## தயாரிப்பு

யூரியா தொழில்துறை அளவில் உற்பத்தி செய்யப்படுகிறது. 2012 ஆம் ஆண்டில், உலகளாவிய இதன் உற்பத்தி திறன் சுமார் 184 மில்லியன் டன்களாக இருந்தது.
# யூரியா

## தயாரிப்பு

### தொழிற்சாலை முறை

தொழில்துறை பயன்பாட்டுக்கான யூரியா செயற்கை அமோனியா மற்றும் கார்பன் டை ஆக்சைடு ஆகியவற்றிலிருந்து தயாரிக்கப்படுகிறது. பெரும்பாலும் இயற்கை எரிவாயு மற்றும் பெட்ரோலிய வழித்தோன்றல்கள் போன்ற ஐதரோகார்பன்களிலிருந்து அமோனியா உற்பத்தி செய்யப்படும்போது ஒரு துணை விளைபொருளாக அதிக அளவு கார்பன் டை ஆக்சைடும் உற்பத்தி செய்யப்படுகிறது. சில சமயங்களில் நிலக்கரியிலிருந்து நீராவி மாற்ற வினையின் மூலம் கார்பன் டை ஆக்சைடு தயாரிக்கப்படுவதுண்டு. யூரியா உற்பத்தி ஆலைகள் எப்போதும் அமோனியா உற்பத்தி செய்யப்படும் இடத்திற்கு அருகில் அமைக்கப்படுகின்றன. இயற்கை வாயு மிகவும் சிக்கனமான மற்றும் மிகவும் பரவலாக கிடைக்கக்கூடிய அம்மோனியா தாவர மூலப்பொருளாக இருந்தாலும், அதைப் பயன்படுத்தும் தாவரங்கள் அவற்றின் முழு அம்மோனியா உற்பத்தியையும் யூரியாவாக மாற்றுவதற்குத் தேவையான அளவுக்கு கார்பன் டை ஆக்சைடை இந்த செயல்முறையிலிருந்து உற்பத்தி செய்யாது. சமீபத்தில் கன்சாய் மிட்சுபிச்சி கார்பன் டையாக்சைடு மீட்பு செயல்முறை போன்ற நவீன செயல்முறை உருவாக்கப்பட்டுள்ளது . இதன்மூலம் அமோனியா தயாரிக்கும் உலைகளிலிருந்து வெளியேற்றப்படும் கார்பன் டை ஆக்சைடு உடன் விளைபொருளாக மீட்கப்படுகிறது. உற்பத்தியாளர்கள் அமோனியாவை மட்டும் தனியாக சந்தைப்படுத்தாமல் கார்பன் டை ஆக்சைடையும் சேர்த்தே சந்தைப்படுத்தவும் கையாளவும் செய்கிறார்கள். இதனால் பைங்குடில் வாயுக்கள் சுற்றுச்சூழலுக்கு செல்லும் அபாயமும் குறைகிறது.
# யூரியா

## தயாரிப்பு

### தொழிற்சாலை முறை

#### தொகுப்பு முறை

கண்டுபிடிப்பாளர்களுக்குப் பிறகு 1922 ஆம் ஆண்டு யூரியா தயாரிப்பதற்கு உருவாக்கப்பட்ட அடிப்படை செயல்முறை போசு-மீசர் யூரியா செயல்முறை என்றும் அழைக்கப்படுகிறது. யூரியா உருவாக்கப்படும் முறைகள் மற்றும் மாற்றப்படாத வினைபடு பொருள்கள் எவ்வாறு மேலும் பயன்படுத்தப்பட்டு யூரியா உருவாகிறது என்பதை அடிப்படையாகக் கொண்டு பல்வேறு வணிக யூரியா செயல்முறைகள் வகைப்படுத்தப்படுகின்றன. மாற்றப்படாத வினைபடுபொருள்களை பயன்படுத்தும் செயல்முறையில் இரண்டு முக்கியமான சமநிலை வினைகள் உள்ளன. முதலாவது கார்பமேட்டு உருவாக்கும் வெப்ப உமிழ் வினையாகும். திரவ அமோனியாவுடன் உயர் வெப்பநிலை மற்றும் அழுத்தத்தில் கார்பன் டை ஆக்சைடை வினைபுரியச் செய்து அமோனியம் கார்பமேட்டு (H2N-COONH4) உருவாக்கப்படுகிறது:
:2 NH<sub>3</sub> + CO<sub>2</sub> H<sub>2</sub>N-COONH<sub>4</sub> (ΔH= -117கிலோயூல்/மோல் 110 வளிமண்டல அழுத்தம் மற்றும் 160°செல்சியசு வெப்பநிலை) .  
அமோனியம் கார்பமேட்டை யூரியா மற்றும் நீராக மாற்றும் வெப்பங்கொள் சிதைவு வினை இரண்டாவது வினையாகும்: இதை யூரியா மாற்ற வினை என்கிறார்கள்:  
H<sub>2</sub>N-COONH<sub>4</sub> (NH<sub>2</sub>)<sub>2</sub>CO + H<sub>2</sub>O (ΔH= +15.5 கிலோயூல்/மோல் 160-180°செல்சியசு வெப்பநிலையில்) .
# யூரியா

## தயாரிப்பு

### தொழிற்சாலை முறை

#### பக்க வினைகள்

யூரியா மாற்று வினை மெதுவாக நிகழ்வது நன்மையாகும். இல்லையென்றால் அகற்றியில் இவ்வினை தலைகீழாக நிகழும். அதைப் போலவே, வினை செயல்முறையின் அடுத்த கட்டங்கள் வினையிலிருக்கும் நேரத்தை குறைக்கும் விதத்தில் வடிவமைக்கப்பட வேண்டும். குறைந்தபட்சம் வெப்பநிலை தலைகீழ் வினையை மிகவும் மெதுவாக நிகழும் புள்ளி வரையாவது நேரம் குறைய வேண்டும்.
இரண்டு வினைகள் அசுத்தங்களை உருவாக்குகின்றன. யூரியாவின் இரண்டு மூலக்கூறுகள் அமோனியாவின் ஒரு மூலக்கூறு இழப்புடன் இணைந்தால் பையூரெட் உருவாகிறது.
:2 NH<sub>2</sub>CONH<sub>2</sub> → H<sub>2</sub>NCONHCONH<sub>2</sub> + NH<sub>3</sub>  
பொதுவாக இந்த வினை அமோனியாவை அதிகமாக பராமரிப்பதன் மூலம் தொகுப்பு உலையில் அடக்கப்படுகிறது. ஆனால் அகற்றிக்குப் பின்னர் வெப்பநிலை குறையும் வரை இது நிகழ்கிறது. உர யூரியாவில் பையூரெட் விரும்பத்தகாதது ஏனெனில் இது தாவரப் பயிர்களுக்கு நச்சுத்தன்மையுடையதாகும். இருப்பினும் பயிரின் தன்மை மற்றும் யூரியாவைப் பயன்படுத்தும் முறை ஆகியவற்றைப் பொறுத்து இது அமைகிறது . ஒரு கால்நடை தீவனமாகப் பயன்படுத்தப்படும்போது யூரியாவில் பையூரெட் இருப்பது உண்மையில் வரவேற்கப்படுகிறது.  
அம்மோனியம் சயனேட்டு வெப்பச் சிதைவுக்கு உட்பட்டு ஐசோசயனிக் அமிலம் உருவாகிறது. இது யூரியாவுடன் வேதிச்சமநிலையில் உள்ளது.  
:NH<sub>2</sub>CONH<sub>2</sub> → NH<sub>4</sub>NCO → HNCO + NH<sub>3</sub>  
யூரியா கரைசலை குறைந்த அழுத்தத்தில் சூடாக்கும்போது இந்த வினை மிக மோசமாக உள்ளது. இக்கரைசலை சிறுசிறுகட்டிகளாகவும் மணிகளாகவும் ஆக்குவதற்காக அடர்த்தியாக்கும் போது இது நிகழ்கிறது.
வினை தயாரிப்புகள் பெரும்பாலும் அளவுக்கதிமாகவே ஆவியாகின்றன. மேலும் இவை சுருங்கி மீண்டும் யூரியாவை உருவாக்கும் போது மீண்டும் ஒன்றிணைகின்றன. இது ஆவியாக்கும் செயல்முறையை மாசுபடுத்துகிறது.
# யூரியா

## தயாரிப்பு

### தொழிற்சாலை முறை

#### அரிப்பு

அம்மோனியம் கார்பமேட்டு கரைசல்கள் உலோக கட்டுமானப் பொருட்களில் அரிப்பை ஏற்படுத்துகின்றன. துருப்பிடிக்காத எஃகு போன்ற அரிப்பை எதிர்க்கும் வடிவங்களையும் குறிப்பாக அகற்றி போன்ற வினையமைப்பின் வெப்பமான பகுதிகளையும் இவை அரிக்கின்றன, வெளிப்படும் எஃகு மேற்பரப்பில் ஒரு செயலற்ற ஆக்சைடு அடுக்கை நிறுவுவதற்கும் பராமரிப்பதற்கும் ஒரு சிறிய அளவு ஆக்சிசனை காற்றாக தொடர்ந்து உட்செலுத்துவதன் மூலம் முற்றிலுமுமாக அகற்றப்படவில்லை என்றாலும் அரிப்பு குறைக்கப்பட்டு வருகிறது. கார்பன் டை ஆக்சைடு வினைபடு பொருள் அம்மோனியா தொகுப்பு வாயுவிலிருந்து மீட்கப்படுவதால் அதில் ஐதரசனின் தடயங்கள் கலந்துள்ளன. அவை செயலற்ற காற்றோடு ஒன்றிணைய அனுமதித்தால் திரண்டு வெடிக்கும் கலவையை உருவாக்குகின்றன.  
1990 ஆம் ஆண்டுகளின் நடுப்பகுதியில் இரண்டு இரட்டை (ஃபெரிடிக்-ஆசுடெனிடிக்) எஃகுகள் அறிமுகப்படுத்தப்பட்டன. டிபி28டபிள்யூ எனப்படும் இரட்டை எஃகை டோயோ நிறுவனமும் சுமிடோமோ மெட்டல்சு தொழிற்சாலையும் இணைந்து உருவாக்கின , அதேபோல சாபுரெக்சு இரட்டை எஃகை சிடாமிக்கார்பன் நிறுவனமும் சுவீடனைச் சேர்ந்த சாண்ட்விக் மெட்டீரியல்சு தொழில்நுட்ப நிறுவனமும் இணைந்து உருவாக்கின ). இவை செயலற்ற ஆக்சிசன் திரளும் அளவைக் கடுமையாகக் குறைக்கின்றன. கோட்பாட்டின்படி அவை ஆக்சிசன் இல்லாமல் செயல்படுகின்றன.  
சாய்பெம் இப்போது சிர்க்கோனியம் அகற்றி குழாய்கள் அல்லது மலிவான ஆனால் குறைந்த அரிப்பு-எதிர்ப்பு கொண்ட டைட்டானியத்துடன் உலோகவியல் ரீதியாக பிணைக்கப்பட்ட உட்புற சிர்க்கோனியப் பூச்சு ஈருலோக குழாய்கள் போன்றவற்றைப் பயன்படுத்துகிறது.  
இந்த குழாய்களை அமெரிக்காவைச் சேர்ந்த ஏடிஐ வா சாங் நிறுவனம் அதன் ஒமேகாபாண்ட் நுட்பத்தைப் பயன்படுத்தி தயாரிக்கிறது .
# யூரியா

## தயாரிப்பு

### தொழிற்சாலை முறை

#### இறுதி

இறுதியாக யூரியாவை சிறு கட்டிகள், துகள்கள், படிகங்கள் மற்றும் கரைசல்களாக உற்பத்தி செய்யலாம்.
# யூரியா

## தயாரிப்பு

### தொழிற்சாலை முறை

#### திண்ம நிலை

உர யூரியா என்ற முக்கிய பயன்பாட்டிற்கு பெரும்பாலும் திண்மநிலை வடிவத்தில் யூரியா விற்பனை செய்யப்படுகிறது. சிறுகட்டிகள் அல்லது துகள்கள் திண்மநிலை யூரியா வகைகளாகும், சிறு கட்டிகள் தயாரித்தலின் நன்மை என்னவென்றால் பொதுவாக, அவை துகள்களை விட மலிவாக உற்பத்தி செய்யப்படுகின்றன. திருப்திகரமான யூரியா மணிகள் செயல்முறை வணிகமயமாக்கப்படுவதற்கு நீண்ட காலத்திற்கு முன்பே இந்த நுட்பம் தொழில்துறை நடைமுறையில் உறுதியாக நிறுவப்பட்டது. இருப்பினும், விரும்பிய அளவிலான கோளத்தன்மை மற்றும் அவற்றின் குறைந்த நசுங்கும் தன்மை, மொத்த சேமிப்பு, கையாளுதல் மற்றும் பயன்பாட்டின் போது கட்டிகளின் செயல்திறன் போன்ற பொதுவான காரணங்களால் இவை யூரியா மணிகளை விட தாழ்வானதாகக் கருதப்படுகிறது.  
நவீனமயமான உரத் தொழிலின் தொடக்கத்திலிருந்தே பாசுப்பேட்டுகள் போன்ற பிற தனிமங்களுடன் இணைந்து நைட்ரசனை கொண்ட உயர்தரமான கலவை உரங்கள் வழக்கமாக உற்பத்தி செய்யப்படுகின்றன. ஆனால் யூரியாவின் குறைந்த உருகுநிலை மற்றும் நீருறிஞ்சும் தன்மை காரணமாக யூரியாவை மட்டும் தனியாக மணிகளாக்க அதே தொழில்நுட்பத் தயாரிப்பு வகையைப் பயன்படுத்த துணிச்சல் தேவைப்பட்டது . ஆனால் 1970 ஆம் ஆண்டுகளின் இறுதியில் மூன்று நிறுவனங்கள் திரவப்படுத்தப்பட்ட படுக்கை மணிகளாக்கும் முறையை உருவாக்கின. இந்த துறையில் முதன்மையானது நெதர்லேண்ட்செ சிடிக்சிடோப் மாட்சாப்பிச் என்ற நிறுவனம் ஆகும், இது பின்னர் ஐதரோ அக்ரி நிறுவனத்தின் ஒரு பகுதியாகவும் தற்போது யாரா இன்டர்நேசனல் நிறுவனத்தின் பகுதியாகவும் மாறியது . யாரா நிறுவனம் இறுதியில் இந்த தொழில்நுட்பத்தை உக்தே நிறுவனத்திற்கு விற்றது. உக்தேவின் உர தொழில்நுட்ப துணை நிறுவனம் இப்போது அதை சந்தைப்படுத்துகிறது. இதே நேரத்தில் டோயோ பொறியியல் கார்ப்பரேசன் நிறுவனமும் அதன் புதிய செயல்முறையை உருவாக்கியது . சிடாமிகார்பன் நிறுவனமும் அதன் புதிய மேம்படுத்தப்பட்ட தெளிப்பு தயாரிப்பு முறையில் முனைப்பு காட்டியது. இறுதியாக சிடாமிகார்பன் தொழில்நுட்பம் வெற்றிகரமாக சந்தைப்படுத்தப்பட்டது.
# யூரியா

## தயாரிப்பு

### தொழிற்சாலை முறை

#### யுரேனியம் அலுமினியம் நைட்ரேட்டு கரைசல்

முக்கியப் தனிமங்கள் சேர்க்கப்பட்டுள்ள யு.ஏ.என் என்ற கலவையில் அம்மோனியம் நைட்ரேட்டு மற்றும் யூரியாவின் ஒருங்கிணைந்த கரைதிறன் இரு தனிமங்களையும் விட மிக அதிகமாக உள்ளது. இதிலிருந்து யூ.ஏ.என் இன் நிலையான கரைசல் தயாரிக்க வாய்ப்புள்ளது. திண்ம அமோனியம் நைட்ரேட்டின் உள்ளடக்கம் 33.5 சதவீதம் இல்லையென்றாலும் மொத்த நைட்ரசன் உள்ளடக்கம் (32%) ஆகும். திட அம்மோனியம் நைட்ரேட்டைச் சுற்றியுள்ள தற்போதைய பாதுகாப்பு மற்றும் பாதுகாப்பு அக்கறைகளின் அடிப்படையில் குறுகிய வளர்ந்து வரும் பருவங்களைக் கொண்ட பகுதிகளில் ஓர் உரமாக யூரியாவை விட அம்மோனியம் நைட்ரேட்டை பயன்படுத்துதல் கவர்ச்சிகரமானதாக உள்ளது. வேளாண் பண்புகளை முற்றிலும் தியாகம் செய்யாமல் யூஏஎன் கணிசமான பாதுகாப்பான மாற்றீட்டை வழங்குகிறது. ஒரு திடநிலை யூரியாவை விட இக்கரைசல் சேமிக்கவும் கையாளவும் மிகவும் வசதியானது இயந்திர வழிமுறைகளால் நிலத்திற்கு துல்லியமாக தெளிக்கவும் எளிதானதுref></ref>.
# யூரியா

## தயாரிப்பு

### ஆய்வகத் தயாரிப்பு முறை

முதன்மை அல்லது இரண்டாம் நிலை அமீன்களுடன் பாசுகீன் வினை புரிவதன் மூலம் ஒரு ஐசோசயனேட்டு இடைநிலை உருவாகி அதன் வழியாக யூரியா ஆய்வகத்தில் தயாரிக்கப்படுகிறது. ஐசோசயனேட்டுடன் முதன்மை அல்லது இரண்டாம் நிலை அமீன்கள் நேரடியாக வினை புரிவதன் மூலம் சமச்சீரற்ற யூரியாக்களை தயாரிக்க இயலும்.  
பாசுகீன் அமோனியாவுடன் வினைபுரிந்தாலும் யூரியா உருவாகிறது.  
: COCl<sub>2</sub> + 4 NH<sub>3</sub> → (NH<sub>2</sub>)<sub>2</sub>CO + 2 NH<sub>4</sub>Cl
ஆல்க்கைல் ஆலைடுகளை தயோயூரியா கந்தக-ஆல்க்கைலேற்ற வினை வழியாக தயோல்களாக மாற்றும் வினையில் ஓர் உடன் விளைபொருளாக யூரியா உருவாகிறது. இத்தகைய வினைகள் ஐசோதயோயுரோனியம் உப்பு இடைநிலைப் பொருள்கள் வழியாக நிகழ்கின்றன.  
: RX + CS(NH<sub>2</sub>)<sub>2</sub> → RSCX(NH<sub>2</sub>)<sub>2</sub>X  
: RSCX(NH<sub>2</sub>)<sub>2</sub>X + MOH → RSH + (NH<sub>2</sub>)<sub>2</sub>CO + MX  
மேலே உள்ள வினையில் இடம்பெற்றுள்ள R என்பது ஓர் ஆல்க்கைல் குழுவையும், X என்பது ஆலசன் அணுவையும் M என்பது கார உலோகத்தையும் குறிக்கின்றன.  
அமோனியம் சயனேட்டை 60 பாகை செல்சியசு வெப்பநிலைக்கு சூடுபடுத்தினாலும் யூரியா உருவாகிறது.  
:NH<sub>4</sub>OCN → (NH<sub>2</sub>)<sub>2</sub>CO
# யூரியா

## தயாரிப்பு

### வரலாற்றுச் செயல்முறைகள்

யூரியாவை முதன்முதலில் எர்மன் போயராவ் 18 ஆம் நூற்றாண்டின் ஆரம்பத்தில் சிறுநீரை ஆவியாக்கல் மூலம் கண்டறிந்தார். 1773 ஆம் ஆண்டில் இலாயர் ரூல்லே யூரியாவைக் கொண்ட படிகங்களை மனித சிறுநீரை ஆவியாக்கி அதனுடன் ஆல்ககால் சேர்த்து சூடாக்கி அடுத்தடுத்த வடிகட்டல்களின் மூலம் பெற்றார் . சிறுநீருடன் அடர் நைட்ரிக் அமிலம் சேர்த்து சூடுபடுத்தி அதன் படிகங்களை வீழ்படிவாக்கும் காரல் வில்லெம் சீல்லேயின் கண்டுபடிப்பு இலாயர் ரூல்லேவின் ஆராய்ச்சிக்கு உதவியது. அண்டோயின் பிராங்கோயிசு, கம்டி டெ பவுர்கிராய் மற்றும் லூயிசு நிக்கோலசு வாகுவெலின் போன்றவர்கள் நைட்ரோயேற்றம் பெற்ற யூரியா படிகங்கள் ரூலேவின் கண்டுபிடிப்புக்கு சமமாக இருப்பதை கண்டறிந்து 1799 ஆம் ஆண்டு யூரியா என்று பெயரிட்டனர் . யூரியாவின் சுத்திகரிப்பை மேலும் மேம்படுத்துவதற்கு பெர்சிலியசு முயற்சித்தார். இறுதியாக வில்லியம் பிரவுட் 1817 ஆம் ஆண்டில் தூய்மையான யூரியாவை பெறுவதையும் அதன் இயைபை உறுதிப்படுத்துவதையும் கண்டறிந்து வெற்றிபெற்றார் . இச்செயல்முறையின் வளர்ச்சியில், யூரியா சிறுநீரில் அடர்த்தியான நைட்ரிக் அமிலத்தை சேர்ப்பதன் மூலம் யூரியா நைட்ரேட்டாக வீழ்படிவாக்கப்பட்டது. விளைந்த படிகங்களை சுத்திகரிக்க, அவை மரக்கரி கொண்டு கொதிக்கும் நீரில் கரைக்கப்பட்டு வடிகட்டப்பட்டது. குளிர்ந்த பிறகு யூரியா நைட்ரேட்டின் தூய படிகங்கள் உருவாகின்றன. நைட்ரேட்டிலிருந்து யூரியாவை மறுசீரமைக்க, படிகங்கள் வெதுவெதுப்பான நீரில் கரைத்து பேரியம் கார்பனேட்டு சேர்க்கப்படுகிறது. பின்னர் கரைசலிலுள்ள நீர் ஆவியாக்கப்பட்டு நீரற்ற ஆல்ககால் சேர்க்கப்பட்டு யூரியா கரைசல் தனித்துப் பிரித்தெடுக்கப்படுகிறது. இந்த கரைசல் வடிகட்டப்பட்டு ஆவியாகி தூய யூரியா பிரிக்கப்படுறது.
# யூரியா

## வேதிப்பண்புகள்

### மூலக்கூற்று மற்றும் படிகக் கட்டமைப்பு

யூரியா மூலக்கூறு படிக கட்டமைப்பில் சமதளக் கட்டமைப்பில் உள்ளது. ஆனால் நைட்ரசன் அணுக்களைச் சுற்றியுள்ள வடிவம் வாயு-நிலையில் குறைந்தபட்ச-ஆற்றல் கட்டமைப்பில் பட்டைக்கூம்புருவில் இருக்கிறது . திண்மநிலை யூரியாவில் இரண்டு ஆக்சிசன் மையங்கள் N-H-O ஐதரசன் பிணைப்புகளுடன் சேர்ந்துள்ளன. இதன் விளைவாக தோன்றும் அடர்த்தியும் ஆற்றலும் மிக்க ஐதரசன்-பிணைப்பின் வலையமைப்பு அனேகமாக திறமையான மூலக்கூறு பொதிகளால் நிறுவப்படுகிறது. மூலக்கூற்று கட்டமைப்பு மிகவும் வெளிப்படையானதாகும். நாடாக்கள் சதுர குறுக்குவெட்டுடன் கூடிய வழிகளை கலப்புக்கு உருவாக்குகின்றன. யூரியாவிலுள்ள கார்பன் அணு sp2 கலப்புக்கு உட்பட்டது. C-N பிணைப்புகள் குறிப்பிடத்தக்க இரட்டை பிணைப்பு தன்மையை கொண்டுள்ளன. கார்பனைல் ஆக்சிசன் பார்மால்டிகைடுடன் ஒப்பிடுகையில் காரத்தன்மை மிகுந்துள்ளது. யூரியாவின் உயர்ந்த நீர் கரைதிறன் தண்ணீருடன் விரிவான ஐதரசன் பிணைப்பில் ஈடுபடுவதற்கான அதன் திறனை பிரதிபலிக்கிறது.  
நுண்ணிய கட்டமைப்பை உருவாக்கும் போக்கின் காரணமாக யூரியா பல கரிம சேர்மங்களை ஈர்த்துக்கொள்ளும் திறனைக் கொண்டுள்ளது. இவ்வாறான கிளாத்ரேட்டுகள் என்று அழைக்கப்படுபவற்றில் ஐதரசன் பிணைக்கப்பட்ட யூரியா மூலக்கூறுகளால் உருவான திருகுசுருள்கள் முழுமையாக ஊடுருவி உருவாகும் கால்வாய்களில் கரிம விருந்தினர் மூலக்கூறுகள் வைக்கப்பட்டுள்ளன. இப்பண்பு கலைவைகளை பிரிப்பதில் பயன்படுத்தப்படுகிறது. வானூர்தி எரிபொருள்கள், உயவு எண்ணெய்கள் மற்றும் ஐதரோகார்பன்கள் பிரித்தலை இதற்கு உதாரணமாகக் கூறலாம்.  
திருகுசுருள்கள் அனைத்தும் ஒன்றோடொன்று இணைக்கப்பட்டுள்ளதால் ஒரு படிகத்தில் உள்ள அனைத்து திருகுசுருள்களும் ஒரே வகையான மூலக்கூற்றுத் தன்மையை கொண்டிருக்க வேண்டும். படிகத்தை அணுக்கருவாக்கும்போது இது தீர்மானிக்கப்படுகிறது, இதனால் விதைப்பதன் மூலம் கட்டாயப்படுத்தப்படலாம். இதன் விளைவாகத் தோன்றும் படிகங்கள் ஆடியெதிர் உருக்களைப் பிரிக்க பயன்படுத்தப்படுகின்றன.
# யூரியா

## வேதிப்பண்புகள்

### வினைகள்

தண்ணீரில் கரைக்கப்பட்ட யூரியா ஐசோமெரிக் அம்மோனியம் சயனேட்டுடன் சமநிலையில் உள்ளது . கரைசலில் புரதங்களும் இருந்தால் அப்புரதங்கள் ஐசோசயனிக் அமில அயனிகளின் விளைவாக அமோனியாவை ஒர் உடன் விளைபொருளாக வெளியிட்டு நீண்ட சங்கிலி கார்பமைடுகளை உருவாக்கும் கார்பமைலேற்ற வினை நிகழ்கிறது. கார்பமைலேற்ற வினை வினையூக்கிகள் இல்லாமல் கூட உயர்ந்த வெப்பநிலையில் நிகழ்கின்றன. அறை வெப்பநிலையில், யூரியாவின் நீர் கரைசல்கள் யூரியேசு நொதியின் முன்னிலையில் அதே சிதைவு வினைக்கு ஆளாகின்றன.  
வினையூக்கிகள் இல்லாமல் அறை வெப்பநிலையில் யூரியாவின் சமபகுதி சேர்மமாகும் வினை ஒரு மெதுவான செயல்முறையாகும். அது சமநிலையை அடைய பல நாட்கள் ஆகும். மேலும் புதிதாக தயாரிக்கப்பட்ட, சூடாக்கப்படாத கரைசல்கள் மிகக் குறைவான கார்பமைலேற்ற விகிதங்களைக் கொண்டிருக்கின்றன  
யூரியா ஆல்ககால்களுடன் வினையில் ஈடுபட்டு எத்தில் கார்பமேட்டு எனப்படும் யூரித்தேன்களை கொடுக்கிறது.
மலோனிக் எசுத்தர்களுடன் யூரியா வினையில் ஈடுபட்டு பார்பிட்யூரிக் அமிலங்களைக் கொடுக்கிறது.
# யூரியா

## சொல்லாக்கம்

யூரியா என்பது பிரெஞ்சு மொழிச் சொல்லான யூரியிலிருந்து உள்வாங்கப்பட்ட புதிய லத்தீன் சொல்லாகும். பண்டைய கிரேக்க மொழியில் "சிறுநீர்" என்ற பொருள் கொண்ட ஆப்போவ் ஆவ்ரோன் என்ற சொல்லில் இருந்து உருவாக்கப்பட்டது.
# யூரியா

## இதையும் காண்க

- ஓலர் தொகுப்பு முறை
# ஜாவேத் அக்தர்

**ஜாவேத் அக்தர்** (*Javed Akhtar*), (ஜனவரி 17, 1945 ) இந்தியாவைச் சேர்ந்த ஒரு உருது மொழி கவிஞரும், பாடலாசிரியரும் திரைக்கதையாசிரியரும் ஆவார். இவருடைய வெற்றிகரமான எழுத்துப்பணிகள் 1970 மற்றும் 1980 ஆண்டுகளில் சலீம் கான் என்பவருடன் இணைந்து உருவாக்கப்பட்டவை. இரட்டையர்களான இவர்கள் **சலீம்-ஜாவேத்** என்றழைக்கப்பட்டனர். இவர்கள் பிரபலமான கலாச்சாரத்தில் குறிப்பிடத்தக்க தாக்கத்தை ஏற்படுத்தினார்கள். பாலிவுட்டில் இவரது பணிக்காக அறியப்பட்ட இவர் சிறந்த பாடலாசிரியருக்கான தேசிய திரைப்பட விருதுகளை ஐந்து முறையும், சிறந்த பாடலாசிரியருக்கான பிலிம்பேர் விருதை எட்டு முறையும் வென்றுள்ளார். மேலும் 1999 இல் இந்தியாவின் உயரிய குடிமக்கள் விருதுகளான பத்மசிறீ, 2007 இல் பத்ம பூசண் ஆகிய இரண்டையும் பெற்றார். 2013 இல், *லாவா * என்ற கவிதைத் தொகுப்பிற்கு இந்தியாவின் இரண்டாவது மிக உயர்ந்த இலக்கிய விருதான உருது மொழியில் சாகித்ய அகாதமி விருதைப் பெற்றார்.  
1973 இன் சன்ஜீர் மூலம் திரைக்கதை எழுத்தாளராக தனது திருப்புமுனையைப் பெற்றார். இவர் 1975 இல் வெளியான தீவார் மற்றும் ஷோலே ஆகிய திரைப்படங்களுக்கும் எழுதினார்.  
அக்தர் குறிப்பாக 2019 இந்தியப் பொதுத் தேர்தலில் இந்தியப் பொதுவுடைமைக் கட்சி (சிபிஐ) மற்றும் அவர்களின் வேட்பாளருக்கு பிரச்சாரம் செய்தார். மேலும் மாநிலங்களவையில் நாடாளுமன்ற உறுப்பினராகவும் இருந்தார். இவரது பணிக்காக, 2020 இல் *இரிச்சர்ட் டாக்கின்ஸ்* விருதைப் பெற்றார்.
# ஜாவேத் அக்தர்

## ஆரம்பகால வாழ்க்கை

இவர் குவாலியர் மாநிலத்தில் (தற்போது மத்திய பிரதேசத்தில் உள்ள குவாலியரில் பிறந்தார். இவரின் தொடக்கக்கால பெயர் **ஜாதூ அக்தர்** என்பதாகும். இவருடைய தந்தை ஜான் நிசார் அக்தர் என்பவர் பாலிவுட் திரைப்பட பாடலாசிரியரும் உருது கவிஞருமாவார். இவருடைய தாய் சஃபியா அக்தர் என்பவரும் பாடகியும், ஆசிரியரும், எழுத்தாளரமாவார். இவருடைய தந்தை எழுதிய ஒரு கவிதையில் வரும் வரியான, *"லம்பா, லம்பா கிசி ஜாதூ கா ஃபாஸனா ஹோகா"* என்பதிலிருந்து இவருடைய நிஜப்பெயரான ஜாதூ என்பது எடுக்கப்பட்டது: *ஜாதூ* என்ற சொல்லுக்கு நெருக்கமான உச்சரிப்பைக் கொண்டிருந்ததால், அதிகாரப்பூர்வமாக ஜாவேத் என்று பெயரிடப்பட்டது. இவருடைய பரம்பரையில் சுமார் ஏழு தலைமுறையினர் வரை எழுத்தாளர்களாக இருந்தனர். உருது கவிஞர் மஜாஸ் என்பவர் இவருடைய தந்தை வழி மாமா ஆவார். மேலும் இவருடைய தாத்தா முஸ்தர் காய்ராபாடியின் கவிதைகள் உருது கவிதைகளின் மைல்கல்லாக பார்க்கப்படுகிறது. தாத்தாவின் மூலமாக, இவர் மவுலானா பாஸ்ல்-ஈ-ஹக் காய்ராபாடி என்ற தத்துவவியலாளர், கவிஞர், மத அறிஞரின் அறிமுகம் இவருக்கு கிடைத்தது. இவரே 1857 ஆம் ஆண்டில் நடந்த இந்தியப் புரட்சியில் முக்கியப் பங்காற்றியவர். மேலும் காலிப்பின் முக்கிய பணிகளைத் திருத்தியவரும் ஆவார். அக்தருக்கு ஒரு சகோதரர் உண்டு; இவருடைய இளைய சகோதரரான சல்மான் அக்தர் அமெரிக்காவைச் சார்ந்த இந்திய உளவியல் அறிஞர் ஆவார்.  
இவர் பிறந்தவுடன், இவருடைய பெற்றோர், உத்திர பிரதேசத்தின், லக்னோ நகருக்கு சென்றனர், பின்னர் அலிகார் நகரத்திற்கு சென்றனர். ஜாவேத் அக்தர் இளவயதிலேயே தன்னுடைய தாயை இழந்தார். மேலும் இவருடைய தந்தை அடிக்கடி லக்னோவிற்கும் பம்பாய்க்கும் சென்று வந்து கொண்டிருந்தார், இதனால் இவரும் இவருடைய சகோதரரும் பெரும்பாலான நேரம் உறவினர்களுடனே இருந்து வந்தனர்.  
எட்டு வயதில், இவர் இலக்னோவில் உள்ள கொல்வின் டலுக்டார்ஸ் கல்லூரியில் ஆறாம் வகுப்பில் சேர்த்துக் கொள்ளப்பட்டார். இலக்னோவிலிருந்து, தன்னுடைய தந்தை வழி அத்தையுடன் தங்குவதற்காக அலிகர் நகருக்கு சென்றார்.  
அலிகார் பள்ளியில், மின்டோ சர்க்கிள் என்பதில் சேர்க்கப்பட்டார். இது அலிகர் முஸ்லீம் பல்கலைக்கழகத்தின் ஒரு பகுதியாகும். இவர் தன்னுடைய மெட்ரிக் பள்ளிப்படிப்பை, அலிகார் முஸ்லீம் பல்கலைக்கழகத்தில் முடித்தார். மெட்ரிகுலேசன் படிப்பை முடித்தவுடன் போபாலில் உள்ள சாய்ஃபியா கல்லூரியில் சேர்ந்து இளங்கலை பட்டம் பெற்றார். இவர் கல்லூரியில் சிறந்த வாதத்திறமை மிக்கவராக இருந்தார். அடிக்கடி அரிமா சங்கத்தின் பரிசை வென்று வந்தார்.
# ஜாவேத் அக்தர்

## தொழில் வாழ்க்கை

அக்டோபர் 4, 1964ஆம் ஆண்டில் அக்தர் மும்பை நகரத்திற்கு வந்து சேர்ந்தார். மும்பையில் தங்கியிருந்த ஆரம்ப ஆண்டுகளில், சிறிய படங்களுக்கு 100 ரூபாய்க்கு வசனங்கள் எழுதிக் கொடுத்து வந்தார். சில நேரங்களில், உதவியாளராகவும் பணிபுரிந்து வந்தார். *யாக்கீன்* என்ற தோல்விப்படத்திற்கு திரைக்கதை எழுதினார். பின்னர் அக்தர் தன்னுடைய நண்பர் சலீம் கானுடன் இணைந்து *அதிகார்* என்ற கதையை உருவாக்கத் தொடங்கினார். இவர்கள் இருவரும், ஜி. பி. சிப்பியால் சிப்பி ஃபிலிம்ஸின் திரைக்கதை எழுத்தாளர்களாக பணியமர்த்தப்பட்டனர். மேலும் அவர்கள் *அந்தாஸ்* , *சீத்தா அவுர் கீத்தா* , *ஷோலே* மற்றும் *டான்* போன்ற சிறந்த படங்களுக்கு திரைக்கதை அமைத்தனர்.  
அக்தர் தன்னுடைய கருத்துக்களை உருது மொழியில் எழுதுவார். பின்னர் அதனை அவருடைய உதவியாளர் இந்தி மொழியில் எழுதுவார். பின்னர் மற்றொரு உதவியாளர் ஒற்றைவரி சுருக்கத்தை ஆங்கிலத்தில் எழுதி தருவார். இவர் சலீம் கானுடன் 1980ஆம் ஆண்டு வரை இணைந்து பணிபுரிந்து வந்தார். இதன் பின்னர், அக்தர் சொந்தமாக பல திரைக்கதைகளை எழுதினார், ஆனாலும் மெல்ல மெல்ல திரைப்படங்களுக்கு பாடல்கள் எழுதுவதில் தனது முழுகவனத்தையும் திருப்பினார், அதில் இவர் வெற்றியும் பெற்றார்.  
திரைப்படங்களுக்காக எழுதுவதைத் தவிர, தீவிரமான உருது இலக்கியத்திலும் தன்னுடைய முயற்சிகளை செய்து வந்தார். இவருடைய பணிகளில், பெரும்பாலானவை டர்காஷால் தொகுக்கப்பட்டது. அதில் இவருடைய சொந்த குரலிலும் பதிவு செய்யப்பட்டுள்ளன. ஜக்ஜீத் சிங் மற்றும் மறைந்த நுஸ்ரத் ஃபதே அலி கான் ஆகிய பாடகர்களும் இவருடைய திரைப்படம் சாராத கவிதகளை பாடியுள்ளனர்.  
அனு மாலிக், கைலாசு கேர் மற்றும் சோனாலி பிந்த்ரே போன்றவர்களுடன் இணைந்து, இந்தியாவின் பாடகர் தேடல் நிகழ்ச்சியான *இண்டியன் ஐடோல் 4* இல் நடுவராகவும் இருக்கிறார். திரைப்படம் மற்றும் தொலைக்காட்சிக்கான ஆசிய அகாடமியின் ஆலோசனைக் குழுவிலும் இவர் இடம்பெற்றுள்ளார்.
# ஜாவேத் அக்தர்

## சொந்த வாழ்க்கை

அக்தர் *ஹனி இரானி* என்ற இந்தித் திரைப்பட திரைக்கதை எழுத்தாளரை திருமணம் செய்து கொண்டார். இவர்களுக்கு பர்ஹன் அக்தர் மற்றும் ஜோயா அக்தர் என்ற இரு குழந்தைகள் பிறந்தனர், தற்போது இருவருமே திரைப்பட இயக்குநர்களாக இருக்கின்றனர். தந்தை மகன்கள் இணைந்து, சமீபத்திய படங்களான, *தில் சஹ்தா ஹை* , *லக்ஷயா* , மற்றும் *ராக் ஆன்!!* ஆகிய படங்களில் பணிபுரிந்துள்ளனர். இரானியிடமிருந்து, விவாகரத்து பெற்றவுடன், மற்றொரு உருது கவிஞரான கைஃபி அஸ்மியின் மகளான நடிகை சபனா ஆசுமியை மணமுடித்துக் கொண்டார்.  
பிப்ரவரி 26, 2005ஆம் ஆண்டில், "Spirituality, Halo or Hoax", என்ற தலைப்பில் நிகழ்ந்த உரையில் அக்தர் தான் ஒரு நாத்திகவாதி என்று வெளிப்படுத்தினார். தனக்கு மத நம்பிக்கைகள் இல்லையென்றும் ஆன்மீகத்தில் நம்பிக்கை இல்லை என்றும் தெரிவித்தார்.
# ஜாவேத் அக்தர்

## விருதுகள்

1999 ஆம் ஆண்டில் இந்திய அரசாங்கம் இவருக்கு, பத்மசிறீ விருதை வழங்கியது. மீண்டும் 2007 ஆம் ஆண்டில் பத்ம பூசண் விருதையும் பெற்றார். அக்தர் பிலிம்பேர் விருதை பதினான்கு முறை வென்றுள்ளார். ஏழு முறை சிறந்த திரைக்கதைக்காகவும், ஏழு முறை சிறந்த பாடல் வரிகளுக்காகவும் பெற்றுள்ளார். தேசிய விருதை ஐந்து முறை அக்தர் பெற்றுள்ளார். 2013 இல், *லாவா * என்ற கவிதைத் தொகுப்பிற்கு இந்தியாவின் இரண்டாவது மிக உயர்ந்த இலக்கிய விருதான உருது மொழியில் சாகித்ய அகாதமி விருதைப் பெற்றார். 1996 ஆம் ஆண்டில் இவர், *சாஸ்* படத்திற்காக சிறந்த பாடலாசிரியர் விருதையும், 1997 ஆம் ஆண்டில் *பார்டர்* திரைப்படத்திற்காகவும் வென்றுள்ளார். *காட்மதர்* திரைப்படத்திற்காக மீண்டும் 1998 ஆம் ஆண்டில் விருது பெற்றார். 2000 ஆம் ஆண்டில், *ரிஃப்யூஜி* படத்திற்காக "பாஞ்ச்சி நதியான் பவன் கே ஜோன்க்கி..." என்ற பாடலுக்கும், 2001 ஆம் ஆண்டில் "ராதா கைஸே நா ஜலே" என்ற *லகான்* திரைப்படத்தின் பாடலுக்காகவும் இவர் விருது பெற்றார்.  
1995 மற்றும் 1997 ஆண்டுகளில் ஸ்கிரீன் வீடியோகான் விருதுகளைப் பெற்றார். *பார்டர்* திரைப்படத்தில் வரும் "சந்தேசே ஆத்தே ஹைன்" என்ற பாடலுக்காக முதன்முதலாக சிறந்த பாடலாசிரியருக்கான ஜீ விருதைப் பெற்றார். *ரிஃப்யூஜி* திரைபடத்திற்காக, "பாஞ்ச்சி நதியான் கே ஜோன்க்கே..." என்ற பாடலுக்காக, ஜீ லக்ஸ் சினி விருதை இவர் வென்றுள்ளார்.  
2001 ஆம் ஆண்டில், அனைத்திந்திய தீவிரவாத எதிர்ப்பு அமைப்பின் சார்பாக, "தேசிய ஒருங்கிணைப்பு விருதை" இவர் பெற்றார் மற்றும் உத்தரபிரதேச அரசாங்கத்திடமிருந்து, அவாத் ரத்தன் விருதையும் பெற்றுள்ளார். உதய்ப்பூரைச் சேர்ந்த மகாரானா மேவார் அறக்கட்டளைடமிருந்து, 2003 ஆம் ஆண்டின் *அக்கீம் கான் சர் சம்மான்* விருதையும் இவர் பெற்றுள்ளார்.
# ஜாவேத் அக்தர்

## பணிகள்

### திரைக்கதை

:*சலீம்-ஜாவேத் குழுவின் ஒரு அங்கத்தினராக அல்லது அந்த பெயருடன் எழுதப்பட்ட திரைப்படங்கள்*
- *ஹாத்தி மேரே சாத்தி* , 1971 (சலீம்-ஜாவேத்)
- *சீத்தா அவுர் கீத்தா* , 1972 (சலீம்-ஜாவேத்)
- *யாதோன் கி பாரத்* , 1973 (சலீம்-ஜாவேத்)
- *ஜஞ்சீர்* , 1973 (சலீம்-ஜாவேத்)
- *மஜ்பூர்* , 1974 (சலீம்-ஜாவேத்)
- *தீவார்* , 1975 (சலீம்-ஜாவேத்)
- *ஷோலே* , 1975 (சலீம்-ஜாவேத்)
- *இமான் தரம்* , 1977 (சலீம்-ஜாவேத்)
- *சாச்சா பாடிஜா* , 1977 (சலீம்-ஜாவேத்)
- *மனஷுலு சேசின தொங்காலு* (தெலுங்கு படம்), 1977 (சலீம்-ஜாவேத்)
- *திரிஷூல்* , 1978 (சலீம்-ஜாவேத்)
- *டான்* , 1978 (சலீம்-ஜாவேத்)
- *யுகந்தர்* (*டான்* )திரைப்படத்தின் தெலுங்கு மறுஆக்கம், 1979 (சலீம்-ஜாவேத்)
- *காலா பத்தர்* , 1979 (சலீம்-ஜாவேத்)
- *தோஸ்தானா* , 1980 (சலீம்-ஜாவேத்)
- *ஷான்* , 1980 (சலீம்-ஜாவேத்)
- *கிராந்தி* , 1981 (சலீம்-ஜாவேத்)
- *ஷக்தி* , 1982 (சலீம்-ஜாவேத்)
- *துனியா* , 1984, கதை, திரைக்கதை மற்றும் வசனம்
- *மிஸ்டர் இந்தியா* , 1987 (சலீம்-ஜாவேத்)
- *டான் - தி சேஸ் பிகின்ஸ் அகெய்ன்* (சலீம்-ஜாவேத்: ஒரு நிஜக் கதையின் அடிப்படையில் எழுதப்பட்டது), 2006  
சிறந்த பாடலாசிரியருக்கான ஃபிலிம்பேர் விருதை இவர் 19 முறைகள் பெற்றுள்ளார்.